Dit blyk ook duidelik dat sy haar volle instemming gegee het tot die transaksie, want hierdie verse gaan oor 'n onverbonde dogter wat aan 'n man spesifiek 'verkoop' (sien dit as die bruiskat, as lobola) word sodat sy die man se verloofde en dan vrou kan word – absoluut niks te make met 'seksslaaf'-snert nie. Dit is gebaseer op 'n kontrak tussen haar en die man. Daar word ook gewag gemaak van verlowing aan die man – en die kultuur van Israel destyds was dat 'n verloofde man nie seksuele omgang met sy verloofde het totdat die huwelikseremonie mettertyd voltrek is nie – sien gerus Illustrated Manners and Customs of the Bible van Packer et al.